উত্তৰ-পূব শিশু গ্ৰন্থমেলা সমিতিয়ে প্ৰতি বছৰে আগ বঢ়াই অহা মাধৱ কন্দলি বঁটা এইবাৰ আগ বঢ়োৱা হৈছে প্ৰথিতযশা সাহিত্যিক হোমেন বৰগোহাঞিলৈ। এই কথা সমিতিৰ তৰফৰ পৰা জনোৱা হৈছে।
উল্লেখযোগ্য যে উত্তৰ-পূব শিশু গ্ৰন্থমেলা সমিতিয়ে অসমীয়া ভাষা, সাহিত্য, সংস্কৃতিলৈ অনবদ্য বৰঙনি আগ বঢ়োৱা এজন প্ৰসিদ্ধ সাহিত্যিকক প্ৰতি বছৰে 'মাধৱ কন্দলি বঁটা আগ বঢ়াই আহিছে।
সাহিত্যিকজনক চলিত উত্তৰ-পূব শিশু গ্ৰন্থমেলাৰ সামৰণিৰ দিনা এই বঁটা প্ৰদান কৰা হ'ব।
উল্লেখযোগ্য যে আজিৰ পৰা নগাৱঁৰ নেহৰুবালিত উত্তৰ-পূব শিশু গ্ৰন্থমেলা আৰম্ভ হৈছে। ৮ দিন ধৰি চলিব লগীয়া এই গ্ৰন্থমেলা অহা ৭ নৱেম্বৰত অন্ত পৰিব।
আনহাতে, উক্ত সামৰণি সভাতেই গ্ৰন্থমেলা সমিতিয়ে প্ৰকৃতি সংৰক্ষণৰ ক্ষেত্ৰত বিশেষ বৰঙনি আগবঢ়োৱা বাবে জখলাবন্ধা থানাৰ ভাৰপ্ৰাপ্ত আৰক্ষী বিষয়া দেৱেন বৰাক চলিত বৰ্ষৰ 'বনবন্ধু বঁটা' প্ৰদান কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
